6. Budget 2022-25 – revideret budgetproces (Åben)
Tidl. politisk behandling BY 26.01.21, pkt. 4
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til en revideret budgetproces for Budget 2022-
25.
Byrådet godkendte 26. januar 2021 budgetprocessen for Budget 2022-25. Af sagen fremgik et forventet 
budgetpres på handicap- og psykiatriområdet samt området for sårbare børn og unge på i alt 12-15 mio. 
kr. i 2021. På den baggrund godkendte Byrådet, at der administrativt udarbejdes forslag til reduktioner af 
budgettet i Budget 2022-25 på 1 % af serviceudgifterne og forslag til udvidelser på 0,5 % af 
serviceudgifterne.
[adresse] på de to områder er steget yderligere i 1. kvartal 2021. Med baggrund heri er de to politiske 
udvalg, som de to områder hører under, gruppeformændene for de politiske partier og efterfølgende 
Byrådet i marts 2021 præsenteret for et stigende budgetpres til omkring 20 mio. kr. i 2021 - fordelt med 12 
mio. kr. på handicap- og psykiatriområdet og 8 mio. kr. på området for sårbare børn og unge. 
En aktuel status i forbindelse med 1. budgetopfølgning medio april 2021 peger imidlertid på, at der må 
forventes et yderligere budgetpres i 2021 ud over de 20 mio. kr. for de to områder. Et nærmere bud herpå 
vil indgå i 1. budgetopfølgning, som skal behandles i udvalgene og Byrådet i juni 2021. 
Det bemærkes, at den stigende udgiftstendens i [adresse] også gør sig gældende på landsplan, 
og at den forventes at fortsætte ind i den kommende budgetperiode. 
De politiske udvalg, gruppeformandskredsen og Byrådet blev ligeledes præsenteret for handleplaner, der 
enten er igangsat eller planlægges igangsat, hvor der foreslås forskellige tiltag til at begrænse 
merudgifterne inden for de to områder i 2022 og frem.
I forlængelse af de politiske møder var der generel enighed om, at fremlægge en sag til behandling i 
Økonomiudvalget og Byrådet i april 2021 med forslag til revideret budgetproces for Budget 2022-25 baseret 
på følgende:

At det må forventes, at der skal gives en tillægsbevilling i 2021 i størrelsesordenen 20 mio. kr. som følge 
af budgetpresset på de to områder.

At der arbejdes videre med de administrative tiltag til nedbringelse af budgetpresset, der er præsenteret, 
for de to berørte politiske udvalg, for gruppeformandskredsen og på Byrådets temamøde i marts 2021.

At der ikke udarbejdes administrative forslag til driftsudvidelser til Budget 2022-25.

At tidsfristen for de politiske partiers indsendelse af drifts- og anlægsforslag til Budget 2022-25 til 
overordnet administrativ vurdering ændres fra 17. juni 2021 til 1. juni 2021.
VURDERING
Byråd
27-04-2021 19:00
Sagsnr. EMN-2020-35949
DokID: 2419168
Sagsbehandler sve
Det vedtagne budget for 2021-24 udviser en balance i forhold til de politisk vedtagne målsætninger. Budget 
2021-24 baserer sig på et kassetræk på 103,8 mio. kr. i de fire budgetår.
 
[adresse] på handicap- og psykiatriområdet samt området for sårbare børn og unge medfører en 
forventet ubalance i driftsbudgettet for 2022-25, så overskuddet på de ordinære poster reduceres til ca. 70 
mio. kr. årligt. Det skal sammenholdes med, at Byrådets målsætning for overskuddet på de ordinære poster 
er 100 mio. kr. årligt. Hvis overskuddet på de ordinære poster ikke lever op til målsætningen på de 100 mio. 
kr. årligt, vil det betyde en faldende kassebeholdning - under forudsætning af, at det nuværende niveau for 
anlæg og de øvrige særlige poster fastholdes. Den økonomiske situation er beskrevet i vedlagte bilag 
”Revideret budgetproces 2022-25 – baggrundsnotat”.
På såvel handicap- og psykiatriområdet samt området for sårbare børn og unge fortsættes det 
administrative arbejde med at udarbejde handleplaner til at nedbringe budgetpresset.  Heri indgår også 
forslag til handlinger, hvor der er behov for konkret politisk stillingtagen. Disse handlinger inddeles i to 
kategorier:

Handlinger, hvor der fremlægges en særskilt sag til politisk behandling medio 2021.

Handlinger, der kan indgå som reduktionsforslag i processen vedr. Budget 2022-25.
De foreløbige handleplaner er beskrevet i vedlagte bilag ”Handleplaner på områder med budgetpres”.
ØKONOMI
Job og Økonomi vurderer, at overskuddet på de ordinære poster i Budget 2022-25 vil udgøre ca. 70 mio. 
kr., hvis der er indregnes et budgetpres på ca. 20 mio. kr. i alt på de to områder.
Job og Økonomi foreslår på den baggrund, at der ikke udarbejdes administrative udvidelsesforslag til 
Budget 2022-25 - bortset fra de nødvendige udvidelser på de to områder med budgetpres.
Den samlede effekt af handleplanerne afhænger af hvilke tiltag, der gennemføres administrativt og hvilke 
tiltag, der besluttes politisk. Den forventede effekt af de enkelte tiltag fremgår af bilaget med handleplaner.
INDSTILLING
Den konstituerede direktør for Job og Økonomi indstiller til Byrådet:
1.
At der ikke udarbejdes administrative forslag til driftsudvidelser til Budget 2022-25 ud over de 
udvidelsesforslag, der er nødvendige for at håndtere budgetpresset.
2.
At tidsfristen for de politiske partiers indsendelse af drifts- og anlægsforslag til Budget 2022-25 til 
overordnet administrativ vurdering ændres fra 17. juni 2021 til 1. juni 2021.
BESLUTNING
Økonomiudvalget, 20. april 2021:
Fraværende: Ingen.
Indstilles godkendt. 
Byrådet, 27. april 2021:
Fraværende: Ingen
Godkendt.
Bilag
1.
Revideret budgetproces 2022-25 - baggrundsnotat (2416847)
2.
Handleplaner på områder med budgetpres (2417791)
